C 355/20
MT
Il-Ġurnal Uffiċjali tal-Unjoni Ewropea
16.9.2022
3.14.
Kultura tas-Sikurezza tal-Ikel (FSC) Fil-ħarifa tal-2020, ir-reviżjoni tal-Prinċipji Ġenerali dwar l-Iġjene tal-Ikel (CXC 1-1969) introduċiet l-istabbiliment u ż-żamma tal-FSC bħala fundamentali għall-funzjonament b’suċċess ta’ kwalunkwe sistema tal-iġjene tal-ikel.
F’Marzu 2021, ġie introdott Kapitolu XIa speċifiku dwar l-FSC fl-Anness II tar-Regolament (KE) Nru 852/2004 bl-adozzjoni tar-Regolament tal-Kummissjoni (UE) 2021/382, li jiddefinixxi l-komponenti tal-FSC.
Għalhekk, l-operaturi tan-negozju tal-ikel, li jwettqu attivitajiet għajr il-produzzjoni primarja u l-operazzjonijiet assoċjati, iridu jikkonformaw ma’ dan ir-rekwiżit.
Il-Kapitolu XIa tal-Anness II tar-Regolament (UE) 852/2004 jirreferi għall-komponenti li ġejjin ta’ FSC: a) l-impenn tal-maniġment u tal-impjegati kollha għall-produzzjoni u għad-distribuzzjoni sikura tal-ikel; ir-rekwiżiti dwar l-impenn tal-maniġment huma elaborati u stabbiliti ulterjorment fir-Regolament (KE) Nru 852/2004; l-impenn talimpjegati huwa l-perċezzjoni tal-firxa tal-involviment fir-rigward tas-sikurezza tal-ikel tal-impjegati kollha fl-FBO.
b) tmexxija lejn il-produzzjoni ta’ ikel sikur u l-involviment tal-impjegati kollha fil-prattiki tas-sikurezza tal-ikel; it-tmexxija tista’ tiġi ddefinita bħala l-perċezzjoni tal-punt sa fejn il-mexxej/mexxejja tal-FBO jkunu jistgħu jinvolvu lillpersunal fil-prestazzjoni u fil-konformità tas-sikurezza tal-ikel biex jissodisfa r-rekwiżiti dwar is-sikurezza tal-ikel u biex tiġi żgurata r-reazzjoni adegwata għar-riskji, id-devjazzjoni u ċ-ċirkostanzi li jinbidlu; c) għarfien dwar il-perikli għas-sikurezza tal-ikel u l-importanza tas-sikurezza tal-ikel mill-impjegati kollha fin-negozju; l-għarfien huwa l-perċezzjoni tal-punt sa fejn il-persunal kollu f’FBO ikun konxju tar-riskji li jikkonċernaw is-sikurezza tal-ikel rilevanti fil-kompiti tiegħu, u li jkollu dawn taħt kontroll; d) komunikazzjoni miftuħa u ċara bejn l-impjegati kollha fin-negozju, f’attività u bejn attivitajiet konsekuttivi, f’sit talproduzzjoni wieħed jew f’postijiet differenti ta’ FBO, inkluż il-komunikazzjoni ta’ devjazzjonijiet u aspettattivi; il-komunikazzjoni tirreferi għall-perċezzjoni tal-firxa tat-trasferiment jew tad-diffużjoni ta’ informazzjoni relatata massikurezza tal-ikel fi ħdan l-organizzazzjoni; e) id-disponibbiltà ta’ riżorsi suffiċjenti biex ikun żgurat l-immaniġġar sikur u iġjeniku tal-ikel; riżorsi suffiċjenti hija definita bħala l-perċezzjoni tal-punt sa fejn il-mezzi fiżiċi u dawk mhux fiżiċi, li huma meħtieġa għall-operazzjoni b’mod sikur għall-ikel, ikunu preżenti fl-FBO (eż. il-ħin, il-persunal, l-infrastruttura, l-edukazzjoni/it-taħriġ u l-proċeduri).
Għalkemm il-komponenti huma suġġettivi (perċezzjoni), ġew żviluppati għodod biex titkejjel b’mod oġġettiv l-FSC f’FBO, ara l-eżempju fl-Appendiċi 3.
Dawn jippermettu li jitqabbel il-punt sa fejn jiġu ssodisfati l-FSC u l-komponenti tagħha bejn l-FBOs, bejn gruppi differenti ta’ impjegati fi ħdan FBO (eż. operaturi versus il-maniġment, siti differenti, f’kuntatt dirett mal-ikel jew le) jew li jiġu evalwati x-xejriet fil-ħin (billi tiġi ripetuta l-għodda).
Dan jista’ jwassal għal azzjoni korrettiva bħal taħriġ addizzjonali ta’ ċertu persunal fuq xi wħud mill-komponenti jew fuq il-komponenti kollha tal-FSC, titjib talkanali ta’ komunikazzjoni, investiment fir-riżorsi, eċċ.
Eżempju ta’ din l-għodda li tista’ tintuża bħala bażi għall-iżvilupp u għall-valutazzjoni tal-FSC jista’ jkun stħarriġ b’għadd ta’ indikaturi/dikjarazzjonijiet għal kull wieħed mill-komponenti tal-FSC.
Ir-rispondenti jistgħu jesprimu l-punt sa fejn jaqblu jew ma jaqblux (eż. fuq skala minn 1 sa 5).
Din l-għodda tista’ tintuża wkoll bħala bażi għall-verifika tal-kultura tassikurezza tal-ikel f’FBO matul awditu (ara l-Anness III).
Għodod oħra jistgħu jiġu ppubblikati fuq is-sit web talKummissjoni Ewropea meta jsiru disponibbli.
Approċċi kemxejn alternattivi u għodod ta’ valutazzjoni (mistoqsijiet ta’ gwida) huma żviluppati mill-Inizjattiva Globali dwar is-Sikurezza tal-Ikel (GFSI) (13).
EŻEMPJU TA’ FLESSIBBILTÀ: Ir-Regolament (KE) Nru 852/2004 irrikonoxxa b’mod espliċitu li “L-implimentazzjoni tal-ASF għandha tqis in-natura u d-daqs tan-negozju tal-ikel”.
Huwa ovvju li n-natura tal-prodott, eż. il-vulnerabbiltà tiegħu għallkontaminazzjoni u t-tkabbir tal-perikli u l-immaniġġar fl-FBO, tinfluwenza l-ħtieġa għall-firxa ta’ kultura tas-sikurezza talikel, iżda l-impenn li jiġi prodott ikel sikur irid ikun preżenti fin-negozji kollha.
Fi stabbilimenti żgħar ħafna, pereżempju stabbiliment tal-bejgħ bl-imnut li jkun proprjetà ta’ familja mingħajr persunal estern jew b’għadd limitat ħafna tiegħu, (13) https://mygfsi.com/wp-content/uploads/2019/09/GFSI-Food-Safety-Culture-Full.pdf